AfriForum: Bewaar jou erfenis - AfriForum
Deur	 23/09/2016 02/11/2020
Jeugvleuels van plaaslike AfriForum-takke gaan vandeesmaand woeker en Erfenisdag vier deur verskeie erfenisprojekte in hul dorpe aan te pak.
Van dié projekte sluit onder meer die skoonmaak van erfenisterreine en begraafplase asook die opknap van monumente en dorpsingange in.
In Piet Retief gaan die jeug die Van Riebeeck-park, asook die twee monumente wat in dié park op Van Riebeeckdag (6 April) in 1952 opgerig is, skoonmaak. In Delmas gaan die Groot Trek-monument, wat tans toegegroei en vervalle is, skoongemaak word en die storie agter die monument aan die gemeenskap vertel word tydens 'n byeenkoms.
In Kuruman gaan die jeugvleuel hande vat met die munisipaliteit en die Oog, wat 'n plaaslike varswaterbron-gebied is, herstel. Dit is tans toegegroei en met rommel bestrooi.
Ander soortgelyke aksies sal ook in Kempton Park, Kimberley, Vaalharts, Orania, Tzaneen, Nylstroom, Marble Hall, Bethlehem en Bloemfontein plaasvind.
Volgens Marlé Odendaal, plaaslike jeugkoördineerder by AfriForum, het hierdie projekte ten doel om vir jong mense die geleentheid te gee om meer te leer oor die geskiedenis van hul dorpe en erfenisterreine.
"Ons wil hê dat dorpe se geskiedkundige verhale weer vertel moet word en dat 'n gevoel van trots onder jongmense gekweek word oor hul herkoms. Terselfdertyd skep dit vir hulle die geleentheid om selfdoenprojekte aan te pak."
Volgens Alana Bailey, adjunk uitvoerende hoof van AfriForum, is dit belangrik om een dag uit die jaar op erfenis te fokus omdat dit 'n terrein is wat maklik nagelaat en vergeet word.
"Dit is hartseer dat erfenis die terrein is wat die meeste afgeskeep word want só baie dinge gaan verlore wat onvervangbaar is en wat oor geslagte heen nog betekenis het."
Sy sê ook dat dit belangrik is vir mense om te besef watter stempel daar op die wêreld uitgeoefen word deur 'n straat te benoem of 'n monument op te rig, omdat dit toekomstige geslagte gaan beïnvloed.
Volgens Bailey is dit ook belangrik om nie na erfenis deur jou eie perspektief te kyk nie, maar eerder deur dié van toekomstige geslagte. "Jy is die tussentydse bewaarder van jou erfenis, nie die eienaar daarvan nie," meen sy.
AfriForum tree ook vanjaar op as 'n borg by die Voortrekkermonument se Erfenisfees. Dit beloof om 'n dag vol interessante kultuuraktiwiteite, tradisionele musiek, boeresport en kosstalletjies te wees. Volgens Bailey is dit 'n lekker Afrikaanse gesinsfees wat families ook meer sal leer oor hul erfenis.
Die Voortrekkers vier ook vanjaar hul 85ste bestaansjaar en gaan ook die dag vermaak verskaf met verskeie boeresport wat aangebied word.
Post Tags:	#Erfenisbewaring#Jeug
SA regering verantwoordelik vir opstande op kampusse
AfriForum Jeug bemagtig studente by sy kampustakke
Deur	 26/01/2016 02/11/2020
AfriForum Jeug het vandeesweek 'n suksesvolle opleidingskamp vir studente van sy kampustakke buite Bela Bela gehou. Morné Mostert, nasionale jeug…
Lees meer AfriForum Jeug bemagtig studente by sy kampustakkeContinue
Katalaanse president bedank AfriForum vir steun
Deur	 11/10/2017 02/11/2020
Deur Alana Bailey AfriForum het pas 'n brief van die stafhoof van die Katalaanse president, Carles Puigdemont, ontvang om dank…
Lees meer Katalaanse president bedank AfriForum vir steunContinue
AfriForum woeker om vullisterreine reg te ruk
Deur	 05/08/2015 02/11/2020
Net 6 van die 56 vullisterreine wat AfriForum vanjaar geoudit het, voldoen aan 80% of meer van die minimum vereistes…
Lees meer AfriForum woeker om vullisterreine reg te rukContinue
VN kap regering oor regstellende aksie
Deur	 14/09/2016 02/11/2020
Die wyse waarop die Suid-Afrikaanse regering regstellende aksie tot dusver toegepas het, is absurd. Deur 'n persoon op grond van…
Lees meer VN kap regering oor regstellende aksieContinue
Ironies dat ontblote minister sosiale media in SA wil reguleer
Deur	 06/03/2017 02/11/2020
Van die wêreld se top demokratiese lande reguleer hul sosiale media. Só het David Mahlobo, omstrede minister van staatsveiligheid, gister…